**IZJAVA PRIJAVITELJA/ PROJEKTNEGA PARTNERJA O IZPOLNJEVANJU IN SPREJEMANJU POGOJEV JAVNEGA RAZPISA**

|  |  |
| --- | --- |
| Naziv prijavitelja/projektnega partnerja: |  |
| Naslov projekta: |  |

Pod materialno in kazensko odgovornostjo izjavljamo, da so podatki, ki so podani v prijavi na Javni razpis za krepitev socialnega dialoga (v nadaljevanju: javni razpis) resnični (ne vsebujejo lažnih ali zavajajočih podatkov ter netočnih in nepopolnih podatkov) ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost.

S podpisom izjave soglašamo, da lahko Ministrstvo za delo, družino, socialne zadeve in enake možnosti zahteva dodatna pojasnila ali dokazila v zvezi z ugotavljanjem verodostojnosti navedenih podatkov v prijavi ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc.

Izjavljamo, da:

1. smo organizacija delodajalcev ali reprezentativna zveza oziroma konfederacija sindikatov za območje države, ki je članica Ekonomsko-socialnega sveta oz. je podpisnica Pravil Ekonomsko-socialnega sveta;
2. imamo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
3. imamo poravnane vse zapadle davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nimamo neporavnanih obveznosti v višini 50 EUR ali več in smo predložili vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave;
4. nismo v stečajnem postopku, postopku prenehanja delovanja, postopku prisilne poravnave ali postopku likvidacije;
5. nimamo neporavnanih obveznosti (iz naslova integralnih sredstev in namenskih sredstev kohezijske politike) do Ministrstva za delo, družino, socialne zadeve in enake možnosti (v nadaljevanju: ministrstvo), pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom;
6. za iste upravičene stroške, ki bodo predmet financiranja tega javnega razpisa, nismo in ne bomo dobili drugih javnih sredstev;
7. prijavitelj in vsi projektni partnerji ni/niso kršil/-i pogodbenih zavez pri izvajanju projektov, izbranih na javnih razpisih za sofinanciranje projektov socialnih partnerjev v pristojnosti ministrstva, v obdobju zadnjih desetih let. Za kršitev pogodbe se šteje, če je prišlo do odstopa od pogodbe na strani ministrstva;
8. odgovorna oseba ni bila pravnomočno obsojena zaradi kaznivega dejanja v zvezi s svojim poklicnim ravnanjem;
9. bomo zagotavljali brezplačno izvajanje vseh vsebinskih aktivnosti za vključene uporabnike, ki se bodo izvajale v okviru prijavljenega projekta;
10. bomo vodili evidenco in dokumentacijo o delu z uporabniki. Vso to dokumentacijo bomo hranili skladno s predpisi o hrambi in varovanju osebnih podatkov;
11. prijavljeni projekt vključuje vse zahtevane obvezne vsebine, ki so določene v poglavju 5. tega javnega razpisa;
12. soglašamo, da lahko ministrstvo zahteva dodatna pojasnila ali dokazila v zvezi z ugotavljanjem verodostojnosti podatkov, navedenih v vlogi na javni razpis, ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc ali jih preveri na terenu;
13. se strinjamo z javno objavo podatkov o projektu ter odobrenih in izplačanih denarnih sredstvih v skladu z zakonom, ki ureja dostop do informacij javnega značaja in zakonom, ki ureja varstvo osebnih podatkov;
14. smo preučili in smo v celoti seznanjeni z javnim razpisom in razpisno dokumentacijo, vse priloge, vključno z vzorcem pogodbe o sofinanciranju in vzorcem partnerskega sporazuma ter se strinjamo in sprejemamo vse navedene pogoje;
15. se bomo udeležili vseh seminarjev in posvetov, na katere nas bo povabilo Ministrstvo za delo, družino, socialne zadeve in enake možnosti;
16. s prijaviteljem oz. projektnim partnerjem se bomo redno posvetovali ter ga celovito seznanjali z napredovanjem projekta;
17. s prijaviteljem oz. projektnim partnerjem se bomo za pravice in obveznosti dogovorili v partnerskem sporazumu;
18. so vsi podatki, ki smo jih navedli v prijavi, resnični, ne vsebujejo lažnih, zavajajočih, netočnih in nepopolnih podatkov, in da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo vso odgovornost. Seznanjeni smo z dejstvom, da je navedba neresničnih podatkov osnova za prekinitev pogodbe in vračilo že prejetih sredstev z zakonitimi zamudnimi obrestmi od dneva nakazila do dneva vračila.

|  |  |  |
| --- | --- | --- |
| *Kraj:*  |  | *Ime in priimek odgovorne osebe prijavitelja/projektnega partnerja:* |
| *Datum:* |  | *Podpis odgovorne osebe:* |